14 Akanya ka kgang ya boitlosobodutu. Banyalani ba ka tswa ba na le maikutlo a a sa tshwaneng mo kgannyeng ya boitlosobodutu jo ba bo ratang. Gongwe monna o rata go itapolosa ka go nna kwa gae a bala buka. Mme mosadi ene a ka tswa a rata gore ba intshe ba ye go ja kgotsa ba etele ditsala. Go tla nna motlhofo gore mosadi a tlotle monna wa gagwe fa a bona gore monna o bontsha boikokobetso le gore o akanyetsa se a se ratang le se a sa se rateng go na le go amega fela ka se ene a se batlang. Mme ruri monna le ene o tla rata mosadi wa gagwe le go mo anaanela thata fa a bona gore mosadi ga a batle fela gore dilo di dirwe ka tsela ya gagwe, mme o akanyetsa maikutlo a monna wa gagwe! Lenyalo le a nonofa fa balekane boobabedi ba itshwara jaaka yo mmotlana.—Bala Bafilipi 2:1-4.